ปัญหา :
1. เหตุเกิดที่ร.ร.อัสสัมชัญธนบุรีค่ะ ตอนนี้ร.ร.เปิดเทอมกันแล้วค่ะ สิ่งที่เกิดขึ้นคือช่วงเช้า 7:00-9:00 และ ช่วงเย็น 15:00-17:00 รถเมล์สาย 91 ที่ปกติต้นสายจะอยู่ที่บริเวณหน้าร.ร.อัสสัมชัญธนบุรี โดนส.น.หลักสองห้ามไม่ให้จอดในเวลาดังกล่าว(คาดการณ์ว่าร.ร.อัสสัมชัญธนบุรีมีการไปดีลกับทางส.น.เพื่อเอื้อประโยชน์ให้รถผู้ปกครอง) โดยอ้างว่า เป็นสาเหตุที่ทำให้รถติด
ผลกระทบที่เกิดขึ้นคือ ประชาชนทั่วไปในหมู่บ้านเศรษฐกิจที่ต้องใช้บริการรถเมล์สาย 91 ในเวลาดังกล่าว จำเป็นต้องเดินไปขึ้นรถถึงวงเวียน ซึ่งเป็นระยะทางที่ไกลพอสมควร และยังทำให้คนขับรถเมล์และกระเป๋ารถเมล์ไม่ได้พักรอบอีกด้วย
และถึงแม้ว่ารถเมล์สาย 91 จะไม่ได้จอดแล้ว แต่การจราจรบริเวณหน้าร.ร.ไปจนถึงต้นซอยก็ยังคงติดอยู่ดี เพราะรถของผู้ปกครองมาจอดแทนที่
ทั้งๆที่ในโรงเรียน และโบสถ์ข้างโรงเรียนก็มีที่ให้เข้าไปจอดรถ แต่ผู้ปกครองก็เลือกที่จะไม่เข้าไปจอด (ที่โบสถ์มีเสียค่าจอด 20 บาท เท่านั้น แต่ที่ไม่จอดในโรงเรียน ไม่ทราบสาเหตุจริงๆค่ะ)
เป็นแบบนี้มานานมาก จนรู้สึกว่า มันมีความเหลื่อมล้ำเกิดขึ้น 
ทำไมประชาชนทั่วไปจึงต้องลำบากเพียงเพราะกลุ่มคนหรือสังคมบางกลุ่มที่เอื้อต่อประโยชน์ของตัวเองค่ะ

รบกวนด้วยนะคะ ไม่ได้คาดหวังว่ามันจะดีขึ้นแบบ 100% แต่แค่อยากให้ความเหลื่อมล้ำนี้หายไปสักหน่อยก็ยังดีค่ะ

ขอบคุณนะคะอ.ชัชชาติ 🥰🙏